లహిరు గమగే

పనగమువా లహిరు సంపత్ గమగే, శ్రీలంక క్రికెటర్. టెస్టులు, వన్డే ఇంటర్నేషనల్స్ మ్యాచ్ లలలో జాతీయ జట్టు కోసం ఆడాడు. కుడిచేతి వాటం బ్యాట్స్‌మన్, కుడిచేతి ఫాస్ట్-మీడియం పేస్ బౌలింగ్ చేశాడు.

 జననం 
పనగమువా లహిరు సంపత్ గమగే 1988, ఏప్రిల్ 5న శ్రీలంకలోని మరదానాలో జన్మించింది.

 దేశీయ క్రికెట్ 
2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం దంబుల్లా జట్టులో ఎంపికయ్యాడు. టోర్నమెంట్ సమయంలో దంబుల్లా తరఫున రెండు మ్యాచ్‌లలో పదిమందిని అవుట్‌ చేసి అత్యధిక వికెట్లు తీసిన బౌలర్‌గా నిలిచాడు. తరువాతి నెలలో అతను 2018 సూపర్ ప్రావిన్షియల్ వన్ డే టోర్నమెంట్ కోసం దంబుల్లా జట్టులో కూడా ఎంపికయ్యాడు.

2018 ఆగస్టులో 2018 ఎస్ఎల్సీ టీ20 లీగ్‌లో లహిరు గమగే జట్టులో ఎంపికయ్యాడు. 2021, ఆగస్టులో 2021 ఎస్ఎల్సీ ఇన్విటేషనల్ టీ20 లీగ్ టోర్నమెంట్ కోసం ఎస్ఎల్సీ గ్రీన్స్ జట్టులో ఎంపికయ్యాడు. తొలి మ్యాచ్‌కు ముందు ఫిట్‌నెస్ పరీక్షలో విఫలమయ్యాడు. 2021 నవంబరులో 2021 లంక ప్రీమియర్ లీగ్ కోసం ఆటగాళ్ళ డ్రాఫ్ట్ తర్వాత కొలంబో స్టార్స్ కోసం ఆడటానికి ఎంపికయ్యాడు.

 అంతర్జాతీయ క్రికెట్ 
2014 నవంబరు 2న భారత జట్టుతో జరిగిన మ్యాచ్ తో శ్రీలంక తరపున తన వన్డే క్రికెట్ లోకి అరంగేట్రం చేసాడు. 2015లో పాకిస్తాన్ వన్డే సిరీస్‌లో లసిత్ మలింగ పేలవ ప్రదర్శన తర్వాత, నువాన్ ప్రదీప్‌కు గాయం కావడంతో గమగే చివరి వన్డే కోసం జట్టులోకి తీసుకోబడ్డాడు.

2017 ఆగస్టులో భారత్‌తో జరిగిన మూడో మ్యాచ్‌కి ముందు శ్రీలంక టెస్టు జట్టులో చేర్చబడ్డాడు, కానీ ఆడలేదు. 2017 అక్టోబరు 6న శ్రీలంక మొదటి డే-నైట్ టెస్ట్ మ్యాచ్‌లో పాకిస్తాన్‌పై శ్రీలంక తరపున తన టెస్టు అరంగేట్రం చేశాడు. పాకిస్థాన్ ఓపెనర్ షాన్ మసూద్‌ను అవుట్ చేయడం ద్వారా అతను మొదటి ఇన్నింగ్స్‌లో తన మొదటి టెస్ట్ వికెట్‌ను తీసుకున్నాడు.

2017 అక్టోబరులో పాకిస్తాన్‌తో జరిగే సిరీస్‌కు శ్రీలంక ట్వంటీ 20 ఇంటర్నేషనల్ జట్టులో ఎంపికయ్యాడు, కానీ అతను ఆడలేదు.

2018 మేలో 2018–19 సీజన్‌కు ముందు శ్రీలంక క్రికెట్ ద్వారా జాతీయ కాంట్రాక్ట్‌ను పొందిన 33 మంది క్రికెటర్లలో అతను ఒకడు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:1988 జననాలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక వన్డే క్రికెట్ క్రీడాకారులు